Rwyf wedi rhestru isod rai o'r cyfarfodydd a fynychais yr wythnos yn dechrau 28 Chwefror. Er fy mod wedi rhestru'r prif gyfarfodydd a digwyddiadau a fynychwyd rwyf hefyd wedi cael cyfarfodydd ad hoc gyda'r cynghorwyr proffesiynol a staff Swyddfa'r Comisiynydd.

* Sesiwn Friffio'r Gymdeithas Ymweld â'r Ddalfa Annibynnol ar gyfer CHTh ar eu blaenoriaethau ar gyfer y flwyddyn i ddod a newidiadau ym maes y ddalfa.
* Cwrs hyfforddi gloywi Diogelu Data ar-lein.
* Seminar Hawliau Plant mewn Cyfiawnder Ieuenctid a Phlismona i sicrhau bod hawliau plant yn cael eu diogelu, ble bynnag y bônt.
* Lansio Rhwydwaith Cymunedau Diogelach Cymru. Nod y Rhwydwaith yw darparu egni a ffocws newydd i adeiladu cymunedau mwy diogel yng Nghymru drwy ddull cynaliadwy o weithio mewn partneriaeth.
* Cyfarfod â Chadeirydd Grŵp Penaethiaid Plant Gogledd Cymru ynghylch cyfarfod â Phenaethiaid Plant ledled Gogledd Cymru.
* Cyfweliad â'r Athro mewn Cyfiawnder Troseddol a Chymdeithasol ynghylch ymchwil a ymgymeriad ar ran Llywodraeth Cymru.
* Digwyddiad Partneriaeth Cymru. Amcanion gwaith y digwyddiad yw: cryfhau gweithio mewn partneriaeth yng Nghymru ar draws yr ystod lawn o fuddiannau'r Swyddfa Gartref; dangos cefnogaeth lefel uwch ar gyfer gweithgarwch y Swyddfa Gartref yng Nghymru; a thynnu sylw at bwysigrwydd ymgysylltu'n lleol â datblygu a chyflawni polisïau yng Nghymru. Mae hefyd yn gyfle da i arddangos rhai o'r llwyddiannau yng Nghymru.
* Cyfarfod Bwrdd Cyfiawnder Troseddol Cymru ag asiantaethau Partner ledled Cymru.
* Cyfarfod â'r Cwnsler Cyffredinol a'r Gweinidog dros Gyfiawnder Cymdeithasol - ymgysylltu parhaus mewn perthynas â mynd ar drywydd datganoli cyfiawnder.
* Rhagolwg o gynhyrchiad Sign Sight Sound: *Yes/No Viewing*.
* Noson Wobrwyo Uchel Siryf Clwyd.

 Andrew Dunbobbin
 Comisiynydd Heddlu a Throsedd
 Gogledd Cymru